**PRAVILA NAGRADNE IGRE**

**„NAGRADNA IGRA SARAJEVSKI KISELJAK I BINGO“**

**Član 1 – Naziv i sjedište Organizatora Nagradne igre**

Sukladno Zakonu o igrama na sreću (Sl. novine Federacije BiH, broj 48/15 i 60/15) i Pravilniku o sadržaju pravila, uslovima i načinu priređivanja nagradnih igara (Sl. novine Federacije BiH, broj 30/16) Organizator nagradne igre **„NAGRADNA IGRA SARAJEVSKI KISELJAK I BINGO“** je Sarajevski kiseljak d.o.o. Kiseljak, (u daljem tekstu: Organizator), Kraljice mira 7, 71 250 Kiseljak, ID broj: 4236097460009, PDV broj: 236097460009.

**Član 2 – Svrha nagradne igre**

Nagradna igra se privređuje u svrhu promidžbe brendova SARAJEVSKI KISELJAK, SKY, SARA i SENSATION u saradnji sa lancem maloprodajnih trgovina Bingo d.o.o..

**Član 3 - Trajanje i mjesto odvijanja Nagradne igre**

Nagradna igra se provodi od 1.11.2022. do 31.12.2022. godine, a odvija se na teritoriji Federacije BiH.

**Član 4 – Pravo sudjelovanja u Nagradnoj igri**

Pravo na sudjelovanje u nagradnoj igri imaju svi državljani BiH sa stalnim prebivalištem u istoj, a koji prihvaćaju Pravila nagradne igre. U nagradnoj igri ne mogu sudjelovati uposlenici Organizatora i članovi njihovih užih porodica. Isto vrijedi i za zaposlenike Bingo d.o.o.

**Član 5 – Uslovi za sudjelovanje u Nagradnoj igri**

U nagradnoj igri mogu sudjelovati sve fizičke osobe koje za vrijeme trajanja nagradne igre ostvare kupovinu bilo koje boce Sarajevski kiseljak, Sky, Sara ili Sensation te unesu lične podatke i broj fiskalnog računa na [osvoji.sarajevski-kiseljak.com](https://osvoji.sarajevski-kiseljak.com/). Lični podaci uključuju: ime i prezime, adresu prebivališta, broj telefona/mobitela i e-mail adresu.

Važeći fiskalni račun s kojim se može sudjelovati je samo onaj koji je izdat u periodu trajanja nagradne igre i koji je izdat za kupovine ostvarene u Bingo d.o.o. trgovinama.

Svaki sudionik može sudjelovati u nagradnoj igri neograničen broj puta s različitim brojevima računa.

Unosom ličnih podakata na iznad navedenu web stranicu, učesnik je ostvario pravo na učešće u predmetoj nagradnoj igri i njegovi lični podaci sudjelovat će u nagradnom izvlačenju koje će se održati dana 10.1.2023. godine.

Sretni dobitnici će biti obaviješteni od strane Organizatora o nagradi koja im pripada kao i o načinu preuzimanja nagrade.

**Član 6 – Nagradni fond**

Nagradni fond se sastoji od:

|  |
| --- |
| **NAGRADNI FOND „NAGRADNA IGRA SARAJEVSKI KISELJAK I BINGO“** |
| **Nagrada** | **Količina** | **jedinična cijena** | **UKUPNO sa PDV-om (KM)** |
| VW T-Cross | 1 | 32.692,31 | 38.250,00KM |
| Potrošačka kartica | 5 | 854,70 | 5.000,00KM |
| Bingo poklon bon | 50 | 85,47 | 5.000,00KM |
| **UKUPNO:** |   | **48.250,00 KM** |

*\* Organizator ne preuzima bilo koji oblik odgovornosti, niti otklanja bilo kakvu vrstu odštete zbog sudjelovanja u Nagradnoj igri.*

Sudionici u nagradnoj igri nemaju pravo zahtijevati drugačije nagrade ili nagrade u većim količinama od onih predviđenih ovim Pravilima. Nagrada se ne može zamijeniti za gotovinu, drugu nagradu, robu ili uslugu.

**Član 7 – Objava pravila Nagradne igre**

Pravila nagradne igre će biti objavljena u dnevnim listovima koji izlaze na području održavanja Nagradne igre i to prije početka nagradne igre.

Pravila će također biti objavljena na web stranicama [osvoji.sarajevski-kiseljak.com](http://osvoji.sarajevski-kiseljak.com) i [www.bingobih.ba](http://www.bingobih.ba).

**Član 8 – Izvlačenje dobitnika**

Izvlačenje dobitnika održati će se dana 10.1.2023. u 12h u prostorijama organizatora nagradne igre.

Dobitnici će biti izvučeni pomoću nasumičnog softverskog izvlačenja. Izvlačenje dobitnika nadzirat će tročlana komisija. Komisija će provjeriti je li dobitnik sudjelovao u nagradnoj igri sukladno ovim pravilima. U slučaju da se njegova prijava proglasi nevažećom, nagrada će biti dodijeljena sljedećem izvučenom sudioniku koji ima pravo na nagradu.

Odluka Komisije za izvlačenje je konačna i obavezujuća i neće biti dozvoljena daljnja korespondencija.

Prijave koje ne budu odgovarale propisanim pravilima smatrat će se nevažećim. Pri svakom izvlačenju pored dobitnika, izvlačiti će se i po dva alternativna dobitnika za svaku nagradu.

Tokom izvlačenja dobitnika nagrade Komisija će sačinit zapisnik. Zapisnik će sadržavati:

1. Mjesto, vrijeme i način izvlačenja dobitnika
2. Datum i naziv medija u kojem su pravila nagradne igre objavljena
3. Imena i prezimena članova komisije
4. Imena, prezimena i kontakt podatke dobitnika
5. Naziv i vrijednost nagrade pojedinog dobitnika.

Za izvučene prijave koje ne budu ispunjavale uslove neće se javno objavljivati učesnik nagradne igre, a isti će biti posebno pohranjen i posebno evidentiran.

Svaki učesnik čija prijava ispunjava uslove iz ovih Pravila i i bude izvučena, stiče pravo na jednu nagradu.

**Član 9 – Objava imena dobitnika i preuzimanje nagrada**

Svi sretni dobitnici nagrada će biti kontaktirani od strane Organizatora putem kontakt podataka učesnika koji su stavljeni na uvid Organizatoru u smislu odredbe člana 5. ovih Pravila.

Nagrada će biti uručena samo ako dobitnik ima pravo da učestvuje i ako u potpunosti prihvata ova Pravila. Ako izvučeni dobitnik nema pravo na učešće, nagradu osvaja alternativni dobitnik.

Organizator će spisak dobitnika objaviti u roku od 7 dana od dana izvlačenja na web stranici [osvoji.sarajevski-kiseljak.com](http://osvoji.sarajevski-kiseljak.com) i [www.bingobih.ba](http://www.bingobih.ba)

Sretni dobitnici dužni su preuzeti nagradu najkasnije u roku od 30 dana od dana prijema pisane obavijesti o osvojenoj nagradi. Ako dobitnici nagrade ne preuzmu osvojene nagrade u predviđenom roku od 30 dana, Organizator ih je dužan ponovo u roku od osam dana od isteka navedenog roka obavijestiti o osvojenoj nagradi, te odrediti naknadni rok za preuzimanje nagrada koji ne može biti duži od 8 dana od prijema obavijesti.

Sretni dobitnici će blagovremeno biti obaviješteni o načinu preuzimanja pripadajućih nagrada.

U slučaju da dobitnik u roku iz predhodnog stava ne preuzme nagradu ili se ista ne bude mogla dostaviti u skladu s načinom preuzimanja koji odredi Organizator, ista će biti dodjeljena/dodjeljene prvom, odnosno svakom slijedećem rezervnom dobitniku.

Organizator ne snosi putne troškove, troškove preuzimanja nagrada, kao niti bilo kakve troškove povezane s prijenosom prava vlasništva na nagradi, registracije i slično. Sve obveze Organizatora prema dobitniku nagrade prestaju trenutkom preuzimanja nagrade od strane dobitnika.

**Član 10 – Obaveze i suglasnost dobitnika**

Sudjelovanjem u ovoj Nagradnoj igri učesnici u cjelosti prihvataju gore navedena pravila.

Sretni dobitnici nemaju pravo prenositi nagradu na treća lica.

Dobitnici svih nagrada nemaju pravo tražiti zamjenu nagrade za neku drugu vrstu nagrade, a naročito ne isplatu novčane protuvrijednosti osvojene nagrade, ili nekog njenog dijela.

 Organizator je odgovoran za poreze, naknade ili dažbine u vezi s organizacijom nagradne igre. Porez na dohodak dobitnika nagradnih igara u skladu s članom 23. Stav (2) Zakona o porezu na dohodak FBiH (Službene novine FBIH, broj: 10/08, 9/10, 44/11, 7/13 i 65/13), će snositi organizator nagradne igre.

 Dobitnici nagrada pružit će sve informacije i dokumente potrebne kako bi se mogla primijeniti Pravila i ostali odgovarajući zakoni.

Ako je dobitnik nagrade maloljetna osoba ili osoba ograničenih sposobnosti, podobna je da primi nagradu samo uz odobrenje roditelja ili zakonskog staratelja. U tom slučaju roditelj ili zakonski staratelj mora predočiti ličnu kartu uz rodni list ili rješenje o imenovanju za staratelja, te potpisati izjavu o prihvaćanju nagrade u ime i za račun maloljetnog lica / lica s ograničenom ili oduzetom poslovnom sposobnošću.

Učešćem u nagradnoj igri, učesnik pristaje da bude kontaktiran od strane Organizatora u cilju informisanja i dogovaranja oko preuzimanja nagrade.

Učešćem u nagradnoj igri, učesnik pristaje da, u slučaju osvajanja neke od nagrada, njegovo ime i prezime, koje će saopštiti i dokumentirati Organizatoru, kao i fotografija sa uručenja nagrade budu objavljeni na web stranici<https://osvoji.sarajevski-kiseljak.com/>, te u ostalim printanim i/ili elektronskim medijima po odluci Organizatora.

Dobitnik nagrade je dužan dati sve potrebne informacije, kontakt osobi Organizatora nagradne igre.

Učesnici mogu biti pozvani da učestvuju u javnim događajima. Učesnici i pobjednici u nagradnoj igri prihvataju uvjet da imena pobjednika, mogu biti korištena i objavljivana od strane Organizatora i njegovih pridruženih agencija i partnera koji direktno učestvuju u nagradnoj igri.

Učesnik može sudjelovati sa neograničenim brojem prijava, odnosno neograničenim brojem fiskalnih računa, pod uslovom da odgovaraju propisanim Pravilima.

**Član 11 – Prava Organizatora**

Sve dobitne prijave će biti provjerene prema diskrecionom pravu Organizatora i biti će poništene i odbačene ukoliko nisu dostavljene odobrenim propisanim putem.

Organizator neće odgovarati za prijave koje su zakasnile ili prijave koje ne ispunjavaju uslove Nagradne igre iz Člana 5.

Organizator neće uzeti u razmatranje eventualne prijave nakon gore navedenog roka.

**Član 12 – Mogućnost otkazivanja Nagradne igre**

Organizator Nagradne igre zadržava pravo odgode ili prekida iste u slučaju nepredviđenih okolnosti u vrijeme odvijanja Nagradne igre, te u slučaju više sile.

**Član 13 – Nadležnost suda**

U slučaju spora, nadležan je Općinski sud u Travniku.

**Datum:** 24.10.2022.  **Sarajevski kiseljak d.o.o.**

**Broj protokola**: 872/22

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Direktor

 Admir Suljević